b'\n_START_ARTICLE_\nGrb Ob\xc4\x8dine \xc5\xa0kocjan\n_START_PARAGRAPH_\nGrb Ob\xc4\x8dine \xc5\xa0kocjan je sestavljen iz \xc5\xa1\xc4\x8dita poznogotskega stila sanitske oblike in motiva na \xc5\xa1\xc4\x8ditu._NEWLINE_\xc5\xa0\xc4\x8dit ima zeleno osnovno barvo, ki jo na spodnjih dveh petinah lo\xc4\x8duje srebrna valovita \xc4\x8drta, ki predstavlja reko. Spodnji dve petini sta modre barve, iz modrine pa se v zelen zgornji del dvigata dve zlati arkadi mostu iz klesanega kamna. Zlati most ima trikrat prekinjeno zidano ograjo. Nad mostom se na zeleni podlagi nahaja zlati vinski grozd, sestavljen iz devetih jagod z eno zlato vitico na vsaki strani.'